# Helen McCrory

Helen Elizabeth McCrory OBE (Londres, 17 d'agost de 1968 – Londres, 16 d'abril de 2021) fou una actriu britànica. Fou coneguda per interpretar Cherie Blair en la pel·lícula The Queen; Narcisa Malfoy en la saga de Harry Potter; i Elizabeth Gray, la tia Polly en la sèrie britànica Peaky Blinders.

## Biografia

De mare gal·lesa, Anne Morgans, i pare escocès, Iain McCrory, era la més gran de tres germans. Va estudiar a Queenswood, un internat de Hertfordshire i després va passar un any vivint a Itàlia. Quan va tornar al Regne Unit va començar a estudiar representació en el Drama Centre a Londres.
Es va iniciar en el teatre i el 1993 va conquerir el tercer lloc en els premis Ian Charleston gràcies al seu paper com a Rose Trelawny a Trelawny of the 'Wells' presentada en el Royal National Theatre. El 2002, va ser nominada pel premi London Evening Estàndard Theatre pel seu paper a L'oncle Vània presentada en el Donmar Warehouse. Va ser també nominada als premis Laurence Olivier pel seu treball com a Rosalind a Al vostre gust.
El 2007, es va casar amb l'actor Damian Lewis amb qui va tenir dos fills. Helen va ser benefactora honorária de la institució de caritat per a nens Scene & Heard. El 2017, va rebre el títol d'Oficial de l'Imperi Britànic (OBE) per la seva contribució a la representació.
En el cinema va tenir papers secundaris en pel·lícules com Cròniques vampíriques (1994), Charlotte Gray (2001), The Count of Monte Cristo (2002) i Casanova (2005). A La reina (2006), va interpretar Cherie Blair, paper que vindria a reprendre en la pel·lícula The Special Relationship del mateix guionista. Entre 2009 i 2011 va interpretar el paper de Narcisa Malfoy en les darreres tres pel·lícules de la saga Harry Potter.
Els anys següents va participar en pel·lícules com Hugo (2011), 007: Skyfall (2012) i A Little Chaos, no obstant això, va ser amb els seus papers a sèries de televisió com Peaky Blinders i Penny Dreadful on més es va destacar.
Va morir el 16 d'abril de 2021, als 52 anys, a conseqüència d'un càncer.

## Filmografia
### Actriu

Cinema :
| Any | Títol | Paper |
| 1994 | Entrevista amb el vampir | 2a Mestra |
| 1994 | La taula de Flandes | Lola |
| 1997 | The James Gang | Bernadette James |
| 1998 | Dad savage | Chris |
| 2001 | Charlotte Gray | Francoise |
| 2002 | The Count of Monte Cristo | Valentina Villefort |
| 2004 | L'intrús | Mrs. Logan |
| 2005 | Casanova | Casanova mare |
| 2006 | La reina | Cherie Blair |
| 2007 | La jove Jane Austen | Ann Radcliffe |
| 2008 | Flashbacks of a Fool | Peggy Tickell |
| 2009 | Harry Potter i el misteri del Príncep | Narcissa Malfoy |
| 2010 | 4.3.2.1 | Mrs. Jones |
| 2010 | Harry Potter i les relíquies de la Mort - Part 1 | Narcissa Malfoy |
| 2011 | Harry Potter i les relíquies de la Mort - Part 2 | Narcissa Malfoy |
| 2011 | Hugo | Mama Jeanne |
| 2012 | Skyfall | Clair Dowar MP |
| 2014 | A Little Chaos | Madame Françoise Le Nôtre |
| 2014 | The Woman in Black: Angel of Death | Jean Hogg |
| 2015 | Bill | Elisabet I d'Anglaterra |
| 2016 | La seva millor història | Sophie Smith |
Televisió :
| Any | Títol | Paper | Notes |
| 1993 | Full Stretch | Vicki Goodall | 1x04 |
| 2002 | The Jury | Rose Davies | 6 episodis |
| 2004 | Sherlock Holmes and the Case of the Silk Stocking | Jenny Vandeleur | |
| 2009 | Life | Amanda Puryer | 5 episodis |
| 2010 | Doctor Who | Rosanna Calvierri | |
| 2011 | The Special Relationship | Claire Blair | |
| 2012 | Leaving | Clare Rendlesham | |
| 2013–2019 | Peaky Blinders | Polly Gray | 31 episodis |
| 2014–2015 | Penny Dreadful | Madame Kali | 12 episodis |
| 2014 | Inside No. 9 | Tabitha | 1x06 |
| 2017 | Fearless | Emma Banville | 6 episodis |
| 2019 | MotherFatherSon | Kathryn Villiers | 8 episodis |
| 2020 | Quiz | Sonia Woodley QC | 3 episodis |
| 2020 | Roadkill | Dawn Ellison | 2 episodis |

## Referències

* ↑ À.G. «Mor Helen McCrory, la poderosa tieta Polly de 'Peaky Blinders'». Ara, 16-04-2021. [Consulta: 17 abril 2021].
* 1 2 3 4 «Mor als 52 anys Helen McCrory, actriu de 'Peaky Blinders' i 'Harry Potter'». El Nacional, 17-04-2021. [Consulta: 17 abril 2021].
* ↑ «Interview: Helen McCrory, actress». thescotsman.scotsman.com. [Consulta: 17 juliol 2017].
* ↑ «Scene & Heard - mentoring project that partners the inner-city children of Somers Town, London with volunteer theatre professionals to write and perform plays.», 10-02-2009. Arxivat de l'original el 2009-02-10. [Consulta: 17 juliol 2017].
* ↑ «New Year Honours List - United Kingdom» (PDF) (en anglès). Mail Online, 1 Ddesembre20166. [Consulta: 17 abril 2021].